En middelsstor (ca. 13-20 millimeter), blank, rødlig og svart dråpebille. Arten kjennes umiddelbart på at hodet er svært forlenget med en lang, tynn "hals" bak fasettøynene, denne er lengre enn resten av kroppen og gjør at arten kanpt kan forveksles med noen annen bille. Fasettøynene er nokså store og utstående, antennene noe kortere enn "halsen", de innerste leddene tynne og gulaktige, de fem ytterste noe tykkere og mørke. Pronotum er trapesformet sett ovenfra, bak nær dobbelt så bredt som langt. Dekkvingene er litt avsmalnende bakover, de dekker bakkroppen bortsett fra det bakerste leddet. Beina er lange og tynne.